Oppgaver til PC-lab 1

De følgende oppgavene er basert på et lite testdatasett i Excel-format (Testdata,xls). Oppgavene bør beregnes for hånd, eventuelt ved hjelp av enkle formler i Excel.

1. Lag komplette frekvenstabeller for de to variablene som måler tillit til (det nasjonale) parlamentet og EU-parlamentet. Lag kolonner for 

a. absolutte frekvenser, 

b. prosentuerte frekvenser der missing data er inkludert,

c. prosentuerte frekvenser der missing data er ekskludert, og

d. kumulative prosentuerte frekvenser

2. Tegn enkle søylediagram for de to frekvensopptellingene.

3. Finn Modus og Median for de to frekvensopptellingene. 

4. Finn Median for de andre fire variablene. Tips: Bruk gjerne sorteringsfunksjonen i Excel til å ordne hver variabel etter stigende verdi. 

5. På grunnlag av de 6 medianene, hvilke politisk institusjon har de spurte sterkest tillit til?

6. Beregn gjennomsnittsverdien til hver av de 6 variablene direkte fra data. Beregn deretter gjennomsnittsverdien for tilliten til EU-parlamentet på grunnlag av den grupperte fordelingen, dvs. den frekvenstabellen du laget i oppgave 1. Sjekk at resultatet blir det samme med begge metoder (Tips: pass på å ekskludere missing data.)
7. Sammenlign de 6 gjennomsnittene med de 6 medianene. Gir gjennomsnittene grunnlag for andre konklusjoner enn medianene når det gjelder hvilke institusjoner som har høyest tillit?

Start SPSS og last inn datasettet ESS-Norge. Gjør de neste oppgavene på dette datasettet.

8. Lag frekvenstabeller og søylediagrammer for variablenen som måler tillit til (det nasjonale) parlamentet og EU-parlamentet. Sammenlign disse med de tilsvarende tabellen som du laget for hånd i oppgave 1. Er forskjellene store?

9. Beregn deretter median og gjennomsnitt for alle de 6 variablene ved hjelp av SPSS. Hvilke politiske institusjoner har størst tillit i følge disse beregningene? Gir medianene grunnlag for andre konklusjoner enn gjennomsnittene?

10. Velg ut en av frekvenstabellene som du laget under 8 og beregn Index of qualitative variation for hånd utfra informasjonen i denne tabellen. Hva forteller det resultatet du kommer fram til?
Gå nå tilbake til Testdata i Excel og gjør de følgende oppgavene for hånd basert på dette datasettet:

11. Beregn varians og standardavvik for variabelen som måler tillit til eget parlament. Ta utgangspunkt i de 20 enhetene, ikke den grupperte frekvensfordelingen. Tips: Bruk gjerne Excel til å foreta summeringer, beregne avvik fra gjennomsnittet osv.
12. Ta utgangspunkt i frekvenstabellen du laget under oppgave 1 for tillit til EU-parlamentet. Beregn varaians og standardavvik utfra denne grupperte fordelingen. 

Gå tilbake til SPSS og datasettet ESS-Norge.

13. Bruk SPSS til å beregne varians og standardavvik for de 6 variablene som måler tillit til politiske institusjoner. Hvordan samsvarer de beregningene du gjorde under 11 og 12 med disse resultatene?

14. Se til slutt på alle de 6 standardavvikene og ranger de politiske institusjonene utfra størrelsen på standardavviket. Hvordan vil du tolke de resultatene som kommer fram?

